3. ΑΝΑΓΚ. ΝΟΜΟΣ υπ’ αριθ. 1035 της 2/2 Μαρτ. 1946 (ΦΕΚ Α΄ 78) Περί εκπαιδευτικών διευκολύνσεων προς τους εκπατρισθέντας συνεπεία της εχθρικής κατοχής της Χώρας και τυχόντων Πανεπιστημιακών πτυχίων ή απολυτηρίων εν τη αλλοδαπή. Άρθρ.1.-Τα πτυχία (DEGREES) IN THE FACULTY OF ARTS, τα αφορώντα οικονομικά συνάμα δε και νομικά ή πολιτικά μαθήματα τα  απονεμηθέντα εις ημεδαπούς εκπατρισθέντας  συνεπεία της εχθρικής κατοχής της Χώρας,  υπό Πανεπιστημίων (UNIVERSITIES) ανεγνωρισμένων υπό των οικείων Κρατών της Μεγάλης Βρεττανίας, Ηνωμένων Πολιτειών της Αμερικής, Αυστραλίας, Ενώσεως Νοτίου Αφρικής, Καναδά και  Νέας  Ζηλανδίας,  αναγνωρίζονται καθ’   όλα ισότιμα προς το πτυχίον πολιτικών και οικονομικών επιστημών του Πανεπιστημίου Αθηνών. Άρθρ.2.-Ημεδαποί εκπατρισθέντες, συνεπεία της εχθρικής κατοχής της Χώρας, εγγραφέντες μέχρι 31 Δεκ. 1944 παρά τινι των εν τω προηγουμένω άρθρω ονομαζομένων ξένων Πανεπιστημίων και τυχόντες είτε του εν τω αυτώ άρθρω πτυχίου, είτε DEGREE IN THE FACULTY OF SCIENCE, δύνανται να αποκτήσωσιν, οι μεν πρώτοι (BACHELORS OF ARTS) πτυχίον και της Νομικής, οι δε δεύτεροι (BACHELORS OF SCIENCE) το αντίστοιχον πτυχίον της Φυσικομαθηματικής Σχολής του Πανεπιστημίου Αθηνών, εάν υποστώσιν επιτυχείς εξετάσεις εις το Πανεπιστήμιον τούτο, προς τούτο οι ειρημένοι πτυχιούχοι προσέρχονται απ’ ευθείας εις πτυχιακάς εξετάσεις άνευ προηγουμένης φοιτήσεως ή εγγραφής εις το Πανεπιστήμιον Αθηνών, εξετάζονται δε οι μεν έχοντες το εν άρθρ. 1 πτυχίον εις τα μαθήματα τα οριζόμενα δια τας πτυχιακάς εξετάσεις του πτυχίου της Νομικής, οι δε έχοντες πτυχίον DEGREE IN THE FACULTY OF SCIENCE, εις τα μαθήματα τα οριζόμενα δια τας πτυχιακάς εξετάσεις του αντίστοιχου πτυχίου της Φυσικομαθηματικής Σχολής. Κατά τα λοιπά εφαρμόζονται αι περί πτυχιακών εξετάσεων διατάξεις του οργανισμού του Πανεπιστημίου Αθηνών. Άρθρ.3.-Η διάταξις του εδαφ. 1 του άρθρ. 111 του Νόμ. 5343 της 23 Μαρτ. 1932 περί Οργανισμού Πανεπιστημίου Αθηνών περί εγγραφής άνευ εισιτηρίων εξετάσεων εις το Πανεπιστήμιον τούτο, των ημεδαπών των κεκτημένων απολυτήριον αλλοδαπού σχολείου χορηγούντος κατά τους οικείους Νόμους το δικαίωμα της εγγραφής εις το Πανεπιστήμιον, εάν οι γονείς των διαμένουσι μονίμως εν τη αλλοδαπή, ισχύει και δια τους εκπατρισθέντας συνεπεία της εχθρικής κατοχής της Χώρας ημεδαπούς τους τυχόντας τοιούτων απολυτηρίων. Σελ. 38(α) Τεύχος Ε82-Σελ. 4 Άρθρ.4.-Από της δημοσιεύσεως του παρόντος πάσα αντίθετος διάταξις καταργείται. Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 